آمریکادا باشقان‌لیق یاریشیندا جمهوریتچی پارتی‌نین نامیزدی اولماق اوچون یولا چیخان تکزاس سناتورو تد کروز یاریش‌دان چکیلدیگینی آچیقلادی.
کروزون چکیلمسیله، رقیبی میلیاردر ایش آدامی دونالد ترامپ آدایلیغا بیر آددیم داها یاخین‌لاشدی.
ایندیانا ایالتینده ائدیلن اؤن سئچیمده ترامپا یئنیلن کروز، بونون اوزرینه، کامپانیاسینی سونلاندیردیغینی بیلدیردی.
ایندیاناپولیس شهرینده اؤزونو دستکله‌ین‌لرین قارشی‌سینا چیخان کروز،
"ظفره دوغرو گئده بیله‌جک بیر یول اولدوقجا داوام ائدجگیمی سؤیلمیشدیم. بو گئجه بو یولون باغلانمیش گؤروندوگونو کدرلنه‌رک دئییرم. الیمیزدن گلنی ائتدیک، آنجاق سئچیجی‌لر باشقا بیر یولو سئچدی. اوزگون ​​اما مرزسیز بیر اوپتیمیزمله اؤلکه‌میزین اوزون مدت‌لی گله‌جگی اوچون کامپانیامیزی دوردوروروز." دئیه دانیشدی.
ایندیانا ایالتینده جمهوریتچی سس‌لرین تخمینن یوزده 53ونو آلان ترامپ، یوزده 37ده قالان کروز قارشی‌سیندا ازیجی بیر غالیبیت آلمیش اولدو.
جمهوریتچی پارتی ایچین‌دکی اوچونجو نامیزد اوهایو والیسی جان کاشیج ایسه یوزده 7-ده قالدی.
بو مغلوبیتین آردین‌دان کروزون یاریش‌دان چکیلمه‌سی دونالد ترامپین اؤنون‌دکی باشقان نامیزدلیگی یولونو بؤیوک اؤلچوده آچمیش اولدو.
ترامپ، کروزون بوراخدیغینی آچیقلاما‌دان سونرا نیویورکدا دستکچی‌لرینه ائتدیگی دانیشمادا، بو گونه قدر صاف خاریجی بوراخدیغی رقیب‌لرینی تعریفله‌دی و کروز اوچون
"منی سئویر می بیلمیرم اما مودحیش بیر رغیبدی." دئدی.
جمهوریتچی پارتی باشقانی رینس پریبوس ایسه توییتر یازدیغی مساژدا،
"دونالد ترامپ اولا بیله‌جک جمهوریتچی پارتی نامیزدی اولا‌جاق. هامیمیزین بیرلشیب هیلاری کلینتون ایله مغلوب ائتمه‌یه فوکوسلانماسی لازیم‌دیر." ایفاده‌سینی ایستیفاده ائتدی.
ترامپ، پرزیدنت‌لیگه نامیزدلیگی یاریشیندا جمهوریتچی پارتی ایچینده 10-دان چوخ نامیزد نامیزدینی صاف خاریجی بوراخدی. بو اینسانلار آراسیندا جب بوش، بن کارسون و مارکو روبیو کیمی باشلانغیجدا ادعا‌لی آدلار وار.
دموکرات پارتی جبهه‌سینده ایسه، هیلاری کلینتون، ایندیاناداکی اؤن سئچیمی، برنی سندرس قارشیسیندا ایتیردی.
گرگین کئچن یاریشدا سندرس سئچیجی‌لرین یوزده 53-وندن چوخونون اویونو آلماغی باجاردی.
کلینتون ایسه یوزده 46دا قالدی.
